בריאן קראנסטון

בריאן לי קרנסטון (באנגלית: Bryan Lee Cranston; נולד ב-7 במרץ 1956) הוא שחקן טלוויזיה, קולנוע ותיאטרון אמריקאי. זוכה שבעה פרסי אמי, פרס גלובוס הזהב ושני פרסי טוני. נודע בעיקר בזכות תפקידו בתור וולטר וייט בסדרה הדרמה עטורת השבחים "שובר שורות" ובזכות תפקידו בתור האל בסיטקום "מלקולם באמצע".

ביוגרפיה
קרנסטון נולד בהוליווד, לוס אנג'לס, קליפורניה שבארצות הברית, למשפחה נוצרית בעיקרה ממוצא גרמני ואירי, אם כי סבו של אביו היה יהודי אוסטרי. הוא מוכר גם בשמות הבמה: לי סטון (Lee Stone) ופיל ויליאמס (Phil Williams).

קראנסטון החל את קריירת המשחק שלו אחרי הקולג' בעיקר בתיאטראות מקומיים בלוס אנג'לס. הוא החל לעבוד בקביעות בקולנוע ובטלוויזיה החל מסוף שנות השמונים, בעיקר בתפקידים קטנים.

הוא קיבל לראשונה הכרה בזכות תפקיד האורח שלו בחמישה פרקים של "סיינפלד" כטים ווטלי, רופא השיניים שהתגייר של ג'רי סיינפלד. כמו כן הוא שיחק בתפקידי אורח בסדרות רבות ביניהן: "מלך השכונה", "הברק", "תיקים באפילה", "איך פגשתי את אמא", "איש משפחה".

הוא הגיע גם למסך הגדול ושיחק במספר סרטים ביניהם: "להציל את טוראי ראיין", "סנגור במבחן" ו"מיס סאנשיין הקטנה".

תפקידו המשמעותי הראשון היה ב-1998 במיני-סדרה של רשת הכבלים HBO "מכדור הארץ לירח " בתור האסטרונאוט באז אולדרין.

בשנת 2000 זכה בהכרה בזכות קומדיית המצבים של רשת FOX, "מלקולם באמצע". הסדרה זכתה להצלחה גדולה ורצה במשך 7 עונות עד שנת 2006, והוא קיבל שבחים על תפקידו שזיכו אותו בפרסים ובמועמדויות רבות.

על תפקידו בסדרה היה מועמד קראנסטון פעמיים לפרס אמי כשחקן המשנה הטוב ביותר בסדרה קומית ופעם אחת לפרס גלובוס הזהב כשחקן המשנה הטוב ביותר.

בשנת 2008 החל לשחק בסדרת הדרמה של רשת AMC, "שובר שורות". יוצר הסדרה וינס גיליגאן שעבד עם קראנסטון ב"תיקים באפלה", הציע לו את התפקיד של וולטר וייט, מורה לכימיה שמתבשר שהוא חולה בסרטן ריאות ומחליט לייצר ולהפיץ קריסטל מת' על מנת לעזור כלכלית למשפחתו.

הסדרה זכתה לשבחים ולפרסים רבים. קראנסטון זכה על הסדרה בפרסים רבים, כולל 3 פרסי אמי ברציפות, פרס גלובוס הזהב ו-2 פרסי גילדת שחקני המסך.

בשנת 2012 שימש קראנסטון כבמאי בפרק בעונתה התשיעית של קומדיית המצבים ״המשרד״.

בשנת 2015 שיחק בסרט "טרמבו" את התסריטאי דלטון טרמבו. על תפקידו בסרט זה היה מועמד לפרס האוסקר לשחקן הטוב ביותר. באוגוסט 2015 החל לשחק בסדרת הפשע "סניקי פיט " שגם לקח חלק ביצירה ובכתיבה שלה ומשודרת ברשת אמאזון. בינואר 2017 עלתה העונה השנייה.

בשנת 2016 שיחק בדרמת הפשע "המסתנן " לצידם של ג'ייסון אייזקס, ג'ולייט אוברי, בנג'מין בראט ודיאן קרוגר. ומאוחר יותר השתתף בקומדיה "למה דווקא הוא?" לצידו של ג'יימס פרנקו.

בשנת 2017 שיחק בסרט גיבורי-העל "פאוור ריינג'רס" בהפקתו של חיים סבן, בסרט גילם את זורדון, המנטור של הפאוור ריינג'רס.

בשנת 2018 דיבב את הכלב "צ'יף" בסרט "אי הכלבים" של וס אנדרסון.

בשנת 2020 שיחק בסדרת הטלוויזיה של רשת Showtime "כבודו" המבוססת על סדרת ישראלית באותו שם שיצרו רוני ניניו ושלמה משיח.

חיים אישיים

היה נשוי בשנים 1977–1982 למיקי מידלטון. מאז 1989 הוא נשוי לרובין דירדן, אותה הוא פגש על הסט של סדרת הטלוויזיה "זאב מעופף". הוא שיחק באותו פרק את הנבל והיא את בת הערובה. להם ילדה משותפת.

הוא אוסף כתחביב מזכרות בייסבול והוא אוהד מושבע של קבוצת הבייסבול לוס אנג'לס דודג'רס. בנאום הזכייה שלו על פרס אמי השלישי שלו, הוא הודה לאשתו ולבתו ואמר להן שהוא אוהב אותן "יותר מבייסבול".

בעת צילומי הסדרה "שובר שורות" התגורר באלבקרקי שבניו מקסיקו, שם צולמה. כיום מתגורר בלוס אנג'לס.

 אקטיביזם 
ב-17 באוגוסט 2006 במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה הוא היה חתום על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים הלא-מעורבים שנפגעו בישראל ובלבנון.

 פילמוגרפיה 
קולנוע
נשות האמזונס על הירח (1987) – פרמדיק
שובם של האיש השווה מיליונים והאשה הביונית (1987) – ד"ר שפרד (סרט טלוויזיה)
התפנית הגדולה (1988) – ג'ים
ענייני חברה (1990) – דארן
שטח מת (1991) – ד"ר פרנק דארדן
כוח החלל המלכותי: הכנפיים של הונימייס (1992) – מאטי ת'ון (דיבוב)
ארוטיקה (1994) – ד"ר רוברט שטרן
מי אני, מה אני? (1994) – בעל מועדון
סטריט פייטר 2 (1994) – פיי לונג (דיבוב)
מקרוס פלוס (1995) – איסמאו אלבה דייסון (דיבוב)
מה שאת עושה לי (1996) – גאס גריסום
הצדק בפינת הרחוב (1996) – האב ברופי
זמן תחת אש (1997) – בראדוק
פיקוד אסטרטגי (1997) – פיל הרצברג
 להציל את טוראי ראיין (1998) – קולונל איי. ווי. ברייס
הזדמנות אחרונה (1999) – לאנס (גם במאי, תסריטאי ומפיק)
הדבר הגדול (2000) – רוברטו מונטאלבן
מערכת הטרור (2000) – רון גאטאלי
בלילה הזה (2001) – ניק (סרט מקורי של דיסני)
נישואים פתוחים (אנ') (2004) – פיטר
אשליה (2004) – דייוויד
 מיס סאנשיין הקטנה (2006) – סטאן גרוסמן
קניין רוחני (2006) – מנחה רדיו
 חוות האהבה (2010) – ג'יימס פאטיס
 סנגור במבחן (2011) – הבלש לאנקפורד
דרייב (2011) – שאנון
מורה מחליף (2011) – ריצ'רד דירדאן
 לארי קראון (2011) – דין טאיינוט
באטמן: שנה ראשונה (2011) – ג'יימס גורדון (דיבוב)
התפשטות (2011) – לייל האגרטי
זנבות אדומים (2012) – קולונל ויליאם מורטאמוס
ג'ון קארטר (2012) – פאוול
מדגסקר 3: מקרקסים את אירופה (2012) – ויטאלי – הטיגריס הזעפן (דיבוב)
רוק לנצח (2012) – מייק וויטמור
זיכרון גורלי (2012) – וילוס קוהאגן (דיבוב)
ארגו (2012) – רכז הסי. אי. איי ג'ק אודונל
הלילה קר (2013) – טופו
גודזילה (2014) – ג'ו ברודי
טרמבו (2015) – דלטון טרמבו
קונג פו פנדה 3 (2016) – לי (דיבוב)
לך תעבוד (2016) – רוג'ר דייוויס
המסתנן (2016) – רוברט מזור (גם מפיק בפועל)
להתבודד (2016) – הווארד ויקפילד
פירות המאבק (2016) – שריף
למה דווקא הוא? (2016) – נד פלמינג
לאורך כל הדרך (2016) – לינדון ג'ונסון (סרט של HBO) – גם מפיק בפועל
חי בסרט (2017) – בתפקיד עצמו
פאוור ריינג'רס (2017) – זורדון
אפסייד (2017) – פיליפ לאקאסה
חברים לחיים (2017) – סאל נילון
אי הכלבים (2018) – צ'יף (דיבוב)
אל קמינו: שובר שורות – הסרט (2019) – וולטר וייט
איוון האחד והיחיד (2020) – מאק
ג׳רי ומארג׳ הולכים על כל הקופה (אנ') (2022) – ג'רי שלבי
אסטרואיד סיטי (2023) – מנחה טלוויזיה
ארגייל (2024) – ריטר
העוקץ הפיניקי (אנ') (2025) - ריגן
Everything's Going to Be Great (2025) – בתפקיד: לסטר סמארט

טלוויזיה
תרגיל לשוטרים מתחילים (1982) – בילי ג'ו
אהבות (1983-1985) – דאגלס דונובן
לחיות את החיים (1985) – דין סטילה
זאב מעופף (1986) – רוברט הוליס
צפון ודרום (1986) – קולונל אוסטין
רצח במשיכת קולמוס (1986) – בריאן/ג'רי ווילבר/פרקר פורמן
בלוז לכחולי המדים (1987) – יועץ
מטלוק (1987, 1991) – בריאן אמרסון/ד"ר הארדינג פלטשר
פלקון קרסט (1989) – מרטין רנדל
משמר המפרץ (1989) – טום לוגן
קוראים לי סטיבן (1989) – השוטר דיקנסון
ג'ייק והשמן (1990) – לייל וויקס/ג'ייסון מילר
חדשות הבירה (1990) – חבר הקונגרס מרפל
הברק (1991) – פיליפ "מארק" מוזס
פרקליטי אל איי (1992) – מר פיליפס
מייטי מורפין פאוור ריינג'רס (1993) – טווינם/סניזרד (דיבוב)
נחש צפע (1994) – גארט ברלין
ווקר (1994) – האנק
סיינפלד (1994–1997) – ד"ר טים וואת'לי
מגע של מלאכים (1995) – ד"ר טום בראיינט
המופע של לואי (1996) – קורט סינסיס
רוכבי הנשרים (1997-1996) – ג'ו טאקס (דיבוב)
הבחנה: רצח (1996, 1998) – וולטר מייסון/מרטין ראטג'רס
בבילון 5 (1997) – אריקסון
התנהגות טובה (1997) – סאונדמן
סברינה המכשפה הצעירה (1997) – עורך דין מרושע
פרל (1997) – איזק פרלאו
דרום ברוקלין (1998) – גורדון דנטון
מכדור הארץ לירח (1998) – באז אלדרין
V.I.P (ב-1998) – קולט אראו
תיקים באפלה (1998) – פטריק קראמפ
שיקגו הופ (1998) – ישו
מותק, הילדים התכווצו (1998) – רונאלד מייזי
מפגשים מהסוג האישי (1999) – ניל דיימונד
המתחזה (1999) – ניל רוברטס
מלך השכונה (1999–2001) – טים סאק'לי
מלקולם באמצע (2000–2006) – האל
גארי ומייק (2001) – מר ניוטון/הווארד בילסון (דיבוב)
לילו וסטיץ': הסדרה (2005-2003) – מר ג'יימסון (דיבוב)
אבא אמריקאי (2003, 2005) – ביל מוציא לאור/מר וינטרופ (דיבוב)
איש משפחה (2019-2006) – האל/ד"ר יהודי/ברט (דיבוב)
איך פגשתי את אמא (2006–2007, 2013) – האמונד דרות'רס
הנפיל 3: הגורל (2007) – לוציפר
שובר שורות (2008–2013) – וולטר וויט
גלן מרטין: רופא שיניים (2011-2010) – דרייק סטון (דיבוב)
רובוט צ'יקן (2011, 2016, 2018) – דמויות שונות (דיבוב)
ארצ'ר (2012) – טוני דרייק (דיבוב)
רוק 30 (2012) – רון
משפחת סימפסון (2013-2012) – קיין/וולטר וויט (דיבוב)
המופע של קליבלנד (2013-2012) – ד"ר פיסט/ דמויות שונות (דיבוב)
סניקי פיט (2017-2015) – וינס לוניגן (גם יוצר שותף ומפיק בפועל)
סופרמנשן (2019-2015) – טיטניום רקס (דיבוב) – גם מפיק
חלומות חשמליים (2017) – סיילס האריק (גם מפיק בפועל)
תרגיע (2017) – ד"ר ליונל טמפלטון
הספר המסוכן לבנים (2018) – יוצר שותף, תסריטאי ומפיק בפועל
השבוע שעבר עם ג'ון אוליבר (2019) – ריצ'רד סקלר
כבודו (2022-2020)
סמוך על סול (2022) – וולטר וייט
הסטודיו (2025) - גריפין מיל
מלקולם באמצע: החיים עדיין לא הוגנים (2025) - האל 

 בימוי 
 מלקולם באמצע (2006-2003) – 6 פרקים
 יום גדול (2006) – פרק "Stolen Vows"
 שובר שורות (2013-2009) – 3 פרקים
 משפחה מודרנית (2013-2012) – 2 פרקים
 המשרד (2012) – פרק "Work Bus"
 סניקי פיט (2017) – פרק "The Roll Over"

 פרסים ומועמדויות 
פרסשנהקטגוריהעבורתוצאהמקורפרס אוסקר2016השחקן הטוב ביותרטרמבופרס גלובוס הזהב2003שחקן המשנה הטוב ביותר – מיני-סדרה או סרט טלוויזיהמלקולם באמצע2011השחקן הטוב ביותר בסדרת טלוויזיה - דרמהשובר שורות2012201320142016השחקן הטוב ביותר בסרט קולנוע - דרמהטרמבו2017השחקן הטוב ביותר - מיני סדרה או סרט טלוויזיהעד הסוף2021כבודופרס באפט"א לקולנוע2016השחקן הטוב ביותר בתפקיד ראשיטרמבופרס טוני2014השחקן הראשי הטוב ביותר במחזהעד הסוף2019Networkפרס אמי2002שחקן המשנה הטוב ביותר בסדרת קומדיהמלקולם באמצע200320062008השחקן הראשי הטוב ביותר בסדרת דרמהשובר שורות200920102012סדרת הדרמה הטובה ביותרהשחקן הראשי הטוב ביותר בסדרת דרמה2013סדרת הדרמה הטובה ביותרהשחקן הראשי הטוב ביותר בסדרת דרמה2014סדרת הדרמה הטובה ביותרהשחקן הראשי הטוב ביותר בסדרת דרמה2016השחקן הראשי הטובה ביותר בסדרה מוגבלת או סרטעד הסוףסרט הטלוויזיה הטוב ביותר2018שחקן באורח הטוב ביותר בסדרת קומדיהתרגיע2025The Studioגילדת הבמאים של אמריקה2013הישג הבימוי הטוב ביותר – סדרת קומדיה טלוויזיוניתמשפחה מודרנית2014הישג הבימוי הטוב ביותר – סדרת דרמה טלוויזיוניתשובר שורותפרס אנני2018הדיבוב הטוב ביותר בהפקה עלילתיתאי הכלביםפרס סאטורן2009ההופעה הטובה ביותר של שחקן ראשי בטלוויזיהשובר שורות201020112012201320142018תפקיד האורח הטוב ביותר בטלוויזיהחלומות חשמלייםפרס בחירת הקהל2014אנטי-גיבור טלוויזיוני אהובשובר שורותפרס אוליבייה2018השחקן הטוב ביותר במחזהNetworkפרסי TCA2001הישג אישי בקומדיהמלקולם באמצע2009הישג אישי בדרמהשובר שורות20102012201320142016עד הסוףפרס גילדת שחקני המסך2010השחקן הטוב ביותר בסדרת דרמהשובר שורות20112012האנסמבל הטוב ביותר בסדרת דרמה2013האנסמבל הטוב ביותר בסרט קולנועארגוהשחקן הטוב ביותר בסדרת דרמהשובר שורותהאנסמבל הטוב ביותר בסדרת דרמה2014השחקן הטוב ביותר בסדרת דרמההאנסמבל הטוב ביותר בסדרת דרמה2016השחקן הטוב ביותר בסרט קולנועטרמבוהאנסמבל הטוב ביותר בסרט קולנוע2017השחקן הטוב ביותר בסרט טלוויזיה או מיני-סדרהעד הסוףפרס איגוד מבקרי הקולנוע האמריקאי2015השחקן הטוב ביותרטרמבופרס סטלייט2004השחקן הטוב ביותר בסדרת טלוויזיה - קומדיה או מוזיקלימלקולם באמצע2008השחקן הטוב ביותר בסדרת טלוויזיה - דרמהשובר שורות200920102011201220142016השחקן הטוב ביותר במיני-סדרה או סרט קולנוע - טלוויזיהעד הסוף2020כבודופרס בחירת מבקרי הטלוויזיה2012שחקן סדרת דרמה בטלוויזיה הטוב ביותרשובר שורות201320142016שחקן הקולנוע הטוב ביותרטרמבו

 קישורים חיצוניים 












 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מפיקי טלוויזיה אמריקאים
קטגוריה:במאי טלוויזיה אמריקאים
קטגוריה:זוכי פרס גילדת שחקני המסך - שחקנים
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי פרס טוני: שחקנים
קטגוריה:אישים זוכי פרס דרמה דסק
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים שהופיעו ברשימת טיים 100
קטגוריה:זוכי פרס סאטורן לשחקן ראשי בטלוויזיה
קטגוריה:אמריקאים שנולדו ב-1956